Jaci Catina - Wikipedia

# Jaci Catina

### Di Wikipedia, l'enciclopedìa lìbbira.

Aci Catina
Muttu:
Nomu ufficiali: | Aci Catina
Pruvincia: | Catania (CT)
Superfici: | 8 km²
Abbitanti: | 26.920
Dinzitati: | 3365 ab./km²
Cumuni cunfinanti: | Aci Casteddu, Aci Sant'Antoniu, Aciriali, Valverdi
CAP: | 95022
Prifissu telefònicu: | +095

Jaci Catina (o Aci Catina) è un cumuni di 26.920 abbitanti dâ pruvincia di Catania.

Jaci Catina assetta 216 km. di Girgenti (Agrigento), 144 km. di Nissa (Caltanissetta), 18 km. di Catania, di quali pruvincia apparteni, 113 km. di Castrugiuvanni (Enna), 81 km. di Missina, 266 km. di Palermu, 121 km. di Raùsa, 75 km. di Saraùsa (Siracusa), e 373 km. di Tràpani.

Lu cumuni havi n'aria di 845 èttari e la dinsità d'abbitazzioni fa 2.940 abbitanti pi chilòmitru quatratu. Si nni acchiana nta na zona di coddi costali e posta a 170 metri supra lu liveddu di lu mari.

È nu centru d’agricultura saputu suprattuttu pi la pruduzzioni di frutta, virdura, e òttimi citrati ca si pòtinu tastari nna l’annuali “Sagra del limone Verdello” di austu.

Nna l’antichitati lu paìsi fu chiamatu “Cuntrata di li Scarpi” pi li numirusi scarpari. Doppu vinni numinatu Aci Catina pi li siguaci riliggiusi di la Madonna di la Catina.

Secunnu li rovini archiològgici nun cc’è nuddu signu di stu paìsi prima di l’èbbica grecu-rumana. Lu veru centru si sviluppau circa lu sèculu XVI quannu si fabbricau la Chiesa di la Madonna di la Catina. Siccomu lu 1681 fu tinutu di lu prìncipi Luigi Riggio e la so famigghia sinu l’abbulizzioni di li diritti fiudali. Nna lu 1693 fu distruttu di nu granni tirrimotu, rifabbricatu adaciu adaciu sulu doppu lu 1700.

Cci sunnu tanti chiesi di particulari ntiressi architittònicu. La Chiesa di San Filippo d’Agira havi na maravigghiusa facciata setticentesca òpira di Francesco Battaglia (1701-1778). Cc’è la Chiesa Matri di lu sèculu XVI, la Chiesa di San Giuseppe ca havi na granni còppula, la Chiesa di Sant’Antonio di Padova ca priserva l’òpiri artìstichi di lu 1600, e la Chiesa dell’Eremo di Sant’Anna, cu pavimentu di maiòlica. È puru nutàbbili lu Palazzo Riggio di Campofiorito fabbricatu nna lu sèculu XVII.

Ntra li pirsunaggi distinti è lu prufissuri univirsitariu Francesco Guglielmino (1872-1956), bravu pueta dialittali e maìstru di grecitati.

Estrattu di "http://scn.wikipedia.org../../../j/a/c/Jaci_Catina_051e.html"

Catigurìa: Cumuni dâ pruvincia di Catania

##### Views

- artìculu
- discussioni
- Virsioni currenti

##### Attrova

##### Àutri lingui

- Deutsch
- English
- Esperanto
- Español
- Français
- Italiano
- Nnapulitano
- Nederlands
- Polski
- Português